КОМИ РЕСПУБЛИКАЛӦН ОЛАНПАС

**"Ылі Войвыв районъясын да накӧд ӧткодялӧм местаясын олысь йӧзлы, кодъяс лоӧны Коми Республикаса канму органъясын,**

**Коми Республикаса канму учреждениеясын уджалысьясӧн, гарантияяс да компенсацияяс йылысь" Коми Республикаса Оланпаслӧн 5 статьяӧ вежсьӧм пыртӧм йылысь**

# Примитӧма Коми Республикаса

# Каналан Сӧветӧн 2018 вося рака тӧлысь 22 лунӧ

**1 статья.** Пыртны "Ылі Войвыв районъясын да накӧд ӧткодялӧм местаясын олысь йӧзлы, кодъяс лоӧны Коми Республикаса канму органъясын, Коми Республикаса канму учреждениеясын уджалысьясӧн, гарантияяс да компенсацияяс йылысь" Коми Республикаса Оланпаслӧн 5 статьяӧ(Коми Республикаса канму власьт органъяслӧн индӧд-тшӧктӧмъяс, 2005, 5 №, 3883 ст.; 2006, 7 №, 4505 ст.; 2007, 6 №, 4839 ст.; 2008, 11 №, 621 ст.; 2010, 23 №, 547 ст.; 2014, 13 №, 223 ст.; 18 №, 346 ст.; 27 №, 527 ст.) вежсьӧм, гижны сійӧс тадзи:

"**5 статья.** Организацияяс, организация кындзи, кодӧс индӧма тайӧ статьяса мӧд юкӧнын, сетӧны гарантияяссӧ да компенсацияяссӧ, кутшӧмъясӧс урчитӧма тайӧ Оланпасӧн, Коми Республикаса республиканскӧй сьӧмкуд сьӧм тшӧт весьтӧ.

"Коми Республикаса медицинскӧя быть страхуйтан мутас фонд" Коми Республикаса канму сьӧмкуд учреждение сетӧ тайӧ Оланпасӧн урчитӧм гарантияяссӧ да компенсацияяссӧ индӧм учреждение видзӧм вылӧ урчитӧм сьӧм тшӧт весьтӧ, кутшӧмӧс арталӧма локтан во да планӧвӧй кадколаст вылӧ Коми Республикаса медицинскӧя быть страхуйтан мутас фондлӧн сьӧмкуд йылысь оланпасӧн.".

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын**.**

Коми Республикаса Юралысь С.А. Гапликов

Сыктывкар

2018 вося косму тӧлысь 3 лун

21-РЗ №